《沙鸥》
明代·曹义

独羡沙鸥鸟，鲜明玉雪衣。和鸣如有意，饮啄自忘机。

刷羽晞朝旭，泯沙傍钓矶。长河波浩浩，相逐不惊飞。

作者简介：（1390—1460）明扬州府仪真人，字敬方。正统中以燕山左卫指挥佥事累功至都督佥事，副巫凯守辽东。凯卒，代为总兵官。数与兀良哈战，进都督同知，累官左都督。在边二十年，谨守边陲，辽人安之。英宗复辟，封丰润伯。